b'\n_START_ARTICLE_\nTarmflora\n_START_PARAGRAPH_\nTarmfloraen (ordet er misvisende og forkert da tyktarmsbakterier ikke tilh\xc3\xb8rer planteriget) som p\xc3\xa5 moderne dansk ogs\xc3\xa5 kaldes tarmens mikrobiom (p\xc3\xa5 engelsk the gut microbiome eller the gut microbiota) er de mikroorganismer, protister, bakterier og svampe, der befinder sig i mave-tarm-kanalen. Langt tid f\xc3\xb8r 2016 er det anbefalede navn tarmmikrobiota. Tarmbakterierne udg\xc3\xb8r langt st\xc3\xb8rstedelen af menneskets mikrobiom eller mikrobiota. Hos mennesker etableres tarmfloraen ved f\xc3\xb8dslen igennem munden og vedligeholdes gennem livet ved indtagelse af f\xc3\xb8de m.m. Tarmfloraen udg\xc3\xb8r en betydelig del af det humane mikrobiom, dvs. de mikroorganismer, der lever p\xc3\xa5 og i den menneskelige organisme. Mave-tarm-kanalen indeholder normalt  op til 1,5 kg bakterier svarende til 100 billioner bakterie-celler, ca 10 gange det antal celler som mennesket best\xc3\xa5r af._NEWLINE_Tarmfloraen deltager aktivt i ford\xc3\xb8jelsen af f\xc3\xb8den vi spiser, stimulerer immunsystemet og bek\xc3\xa6mper patogene organismer og der er i den seneste tid (2013) blevet sat fokus p\xc3\xa5 tarmfloraen som en stor kemikalie-fabrik, der ikke bare leverer vitaminer og hormon-aktive stoffer, men som ogs\xc3\xa5 spiller en rolle i sygdomme og fedme._NEWLINE_Der er store individuelle forskelle mellem menneskers tarmflora, men der er blevet skelnet mellem tre forskellige typer tarmflora, der ogs\xc3\xa5 kaldes "\xc3\xb8kosystemer" eller "enterotyper". Hver enterotype er karakteriseret af et h\xc3\xb8jt indhold af en bestemt bakterie-art, for enterotype 1 er det Bacteroides, for enterotype 2 Prevotella og enterotype 3 Ruminococcus, der er den dominerende._NEWLINE_Danske forskere har gjort en stor indsats for at kortl\xc3\xa6gge europ\xc3\xa6ernes tarmflora. Der er dog fortsat kun sporadisk viden om langt de fleste af tarmens mikroorganismer, delvis p\xc3\xa5 grund af at de er anaerobe og vanskelige at dyrke in vitro.\n_START_SECTION_\nTarmfloraen og sundhed\n_START_PARAGRAPH_\nStimulering af immunsystemet_NEWLINE_Bek\xc3\xa6mpelse af patogene mikroorganismer_NEWLINE_Produktion af vitaminer (K-vitamin og B-vitaminerne biotin og pantotensyre), hormoner og hormonlignende stoffer_NEWLINE_Nedbrydning af f\xc3\xb8den_NEWLINE_Der er ogs\xc3\xa5 tegn p\xc3\xa5 at tarmens mikrobiom kan h\xc3\xa6nge sammen med autisme, idet den ualmindelige bakterie Sutterella er fundet hos autistiske b\xc3\xb8rn._NEWLINE_Danske forskere har i 2016 vist at der er en \xc3\xa5rsagssammenh\xc3\xa6ng mellem forekomsten af tarmbakterierne Prevotella copri og Bacteroides vulgatus, forh\xc3\xb8jet BCAA (dvs. forh\xc3\xb8jede forgrenede aminosyrer) og insulinresistens, der f\xc3\xb8rer til sygdommen type 2 diabetes._NEWLINE_Antibiotikabehandling sl\xc3\xa5r ogs\xc3\xa5 "venligtsindede" bakterier ihjel og \xc3\xa5bner mulighed for skadelige mikroorganismer kan brede sig.\n_START_SECTION_\nTarmsygdomme\n_START_PARAGRAPH_\nCrohns sygdom_NEWLINE_Colitis ulcerosa\n_START_SECTION_\nTarmflora-transplantation\n_START_PARAGRAPH_\nTarmflora-transplantation, f\xc3\xa6cestransplantation eller FMT efter engelsk fecal microbiota transplantation. _NEWLINE_Se her'